Publication: Magyar Közlöny
Issue: MK-2009-160 (Year: 2009, Number: 160)
Era: 2004-2010
Section: (1) Az adózás rendjérõl szóló 2003. évi XCII. törvény (a továbbiakban: Art.) 22. §-a (1) bekezdésének e) pontja helyébe
Paragraph Index: 260

(1) Azállamháztartásrólszóló1992. éviXXXVIII. törvény13/A.§-ának(5) bekezdésehelyébeakövetkezõrendelkezéslép: „(5) A (4) bekezdésben megjelölt alrendszerekbõl támogatás – a 12. § (4) bekezdésében foglalt, valamint a társadalmi szervezetek és az alapítványok által igényelt, a program befejezéséhez kapcsolódó támogatások (ide nem értve a humán szolgáltatások nem állami fenntartói által igényelt támogatásokat) kivételével – nem folyósítható, amíg a támogatás kedvezményezettjének adó-, járulék-, illeték- vagy vámtartozása van. A támogatás iránti kérelem benyújtója ezért a támogató által meghatározott határidõig nyilatkozik arról, hogy adó-, járulék-, illeték- vagy vámtartozása nincsen, valamint hozzájárul ahhoz, hogy a támogatás folyósítója e nyilatkozat valóságtartalmának igazolását kérje a 18/C. § (13)–(15) bekezdésében meghatározott eljárásban, vagy közvetlenül az állami, önkormányzati adóhatóságtól és a vámhatóságtól. Az illetékfizetési kötelezettség keletkezése szempontjából e hozzájárulás az eljárás megindítása iránti kérelemnek minõsül azzal, hogy az általános tételû eljárási illetéket azon adóhatóságok számára tekintettel kell leróni, amelyektõl hozzájárulás hiányában külön-külön igazolást kellene beszerezni a támogatás folyósítása érdekében. Hozzájárulás hiányában a támogatás vagy az egyes támogatási részletek folyósítását megelõzõen a támogatóhoz, az általa meghatározott határidõig be kell nyújtani az állami adóhatóság, vámhatóság, a székhely, illetõleg lakóhely szerinti önkormányzati adóhatóság 30 napnál nem régebbi igazolásátarról, hogy a támogatás kedvezményezettjéneknála nyilvántartott adó-, járulék-, illeték- vagy vámtartozása nincsen. Az állami adóhatóságtól beszerezhetõ adóigazolással egyenértékû, ha az adózó szerepel a köztartozásmentes adózói adatbázisban.”

Source: https://magyarkozlony.hu/hivatalos-lapok/e801f32b248820e50b76ef73891c7637a9131fb0/dokumentumok/c01b0f012c840d18fd90bdcbc6e533ab71962d95/letoltes